**Notat**

|  |  |
| --- | --- |
| Til:  | LOSAM Økonomi og eiendom |
| Kopi til: |  |
| Fra: | Eiendomsavdelingen v. Frank Arntsen |
| Signatur: |  MS |

**Endring i planlagt utlyst stilling fra bemanningsplan for Eiendomsavdelingen**

Eiendomsdirektøren har et overordnet ansvar for avdelingens ca. 400 ansatte og strategisk ansvar for utvikling og drift av NTNUs eide og leide bygg og eiendommer. Vi er nylig blitt omorganisert og det er forventninger til oss knyttet til den videre utviklingen av avdelingen.

Formålet med saken er å orientere om omdefinering av stilling beskrevet i bemanningsplan for Eiendomsavdelingen, som ble behandlet i LOSAM ØE 07.02.2023 i forbindelse med omorganisering av avdelingen. Stillingen det gjelder er *Leder for støttetjenester* ved Enhet for støttetjenester. Lederstilling var opprinnelig planlagt i kode 1211, Seksjonssjef. Utlysningstekst var på lokal medvirkning i arbeidsmiljøet vår 2023, men ble utsatt.

Arbeidsgiver ønsker at denne lederstillingen i stedet lyses ut i kode 1059 Underdirektør.

Tittel på stillingen vil være *Assisterende eiendomsdirektør*.

Det vises her til forhandling i SESAM 05.10.2023 om bruk av stillingskode 1059 Underdirektør og endring i NTNUs lokale lønnspolitikk. Det ble vedtatt at Eiendomsavdelingen er en av tre avdelinger som har fått innvilget å ta i bruk denne koden.

Eiendomsdirektøren ønsker å omdefinere noe av den opprinnelige stillingens innhold for å styrke utviklingskraft i videre implementering av målene for ny organisasjon. Universitetssekstoren er i endring og det stilles store krav til ledelse av avdelingen framover i en tid med nye og endrende rammebetingelser. En assisterende eiendomsdirektør kan bidra til å redusere sårbarhet med tanke på ledelsen av avdelingen. Endret tittel og utvidet ansvarsområde kan også bidra til å gjøre stillingen mer attraktiv med hensyn til rekruttering.

Se vedlagt utlysningstekst for opprinnelig planlagt lederstilling. Assisterende eiendomsdirektør vil få ansvar for helhetlig organisasjonsutvikling i samarbeid med Eiendomsavdelingens ledergruppe, og bistå eiendomsdirektør i videre utvikling og drift av avdelingen ved å fungere som eiendomsdirektørens stedfortreder.

Dette innebærer at en assisterende eiendomsdirektør vil få ansvar for deler av eiendomsdirektørens oppgaveportefølje, i tillegg til å lede og ha personal- og økonomiansvar for Enhet for støttetjenester.

Om kode 1059 Underdirektør

Se vedlagt Forhandlingsprotokoll og referat fra SESAM 05.10.2023 for beskrivelse av stillingsinnhold og kvalifikasjonskrav i kode 1059 Underdirektør.

Lokal medvirkning

Den beskrevne endringen i stillingskode og innhold fra opprinnelig planlagt stilling som Leder støttetjenester er fremlagt for ledergruppen ved Eiendomsavdelingen og ansatte i Støttetjenester. Det er gitt tilslutning i begge grupper for å justere utlysningstekst og lyse ut stillingen i kode 1059 Underdirektør, med tittel og funksjon Assisterende eiendomsdirektør.